钦定古今图书集成/历象汇编/岁功典/第072卷 > 水调歌头〈桂林中秋〉 张孝祥 > 念奴娇〈中秋呈徐叔至〉 谢懋
## 钦定古今图书集成/历象汇编/岁功典/第072卷 > 水调歌头〈桂林中秋〉 张孝祥 > 念奴娇〈中秋呈徐叔至〉 谢懋

霁天湛碧，正新凉风露，冰壶清澈。河汉无声光练练，
涌出银蟾孤绝。岩桂香飘，井梧影转，冷浸宫袍缬。西
厢往事，一帘幽梦凄切。　肠断楚峡云归，尊前无绪，
“只有愁如发。此夕嫦娥应也恨，冷落琼楼金阙。禁漏
迢迢，边鸿杳杳，幽意凭谁决。”阑干星斗，落梅三弄初
阕。